L 134/102
LV
Eiropas Savienības Oficiālais Vēstnesis
22.5.2023.
Attiecībā uz precēm, uz kurām attiecas sanitārie un fitosanitārie noteikumi, tirgus uzraudzības un izpildes darbības vēl vairāk uzlabos īpašās procedūras, kas izklāstītas piemērojamajos noteikumos par minēto preču ievešanu Ziemeļīrijā.
Turklāt Apvienotā Karaliste pastiprinās savu uzraudzības un izpildes darbību, lai efektīvi pārvaldītu riskus, kas izriet no pakās pārvietotām precēm, atzīstot patērētāju īpašo paļaušanos uz šo pārvietošanu.
Apvienotā Karaliste arī saglabās savu stingro sodu režīmu par nelikumīgu tirdzniecību un kontrabandu.
Tas tiks rūpīgi pārskatīts, lai palielinātu sodus par šo jauno noteikumu ļaunprātīgu izmantošanu, pārvietojot preces uz Eiropas Savienību, lai vajadzības gadījumā nodrošinātu turpmāku atturošu iedarbību.
Apvienotā Karaliste veiks efektīvus, atturošus un samērīgus pasākumus saistībā ar iespējamu neatbilstību.
Tie ietvers riska analīzi, uz risku balstītus atbilstības nodrošināšanas pasākumus un pastāvīgus tirgotāju grupu riska novērtējumus, kuru pamatā būs sankcijas un sodi.